ભગવાન શ્રી લક્ષ્મીનારાયણનો રથ કામોઠે મુકામે સાત દિવસ માટે રાખવામાં આવેલ હતો. આ મુકામે પહોચ્યા પહેલાં ફક્ત અમુકજ કલાકની અંદર કોઈને પણ અધિકૃત જાણ ન કર્યા હોવા છતાં, કામોઠેના ઉત્સાહી જ્ઞાતિજનો પોતાની મેળે બહોળી સંખ્યામાં ભેગા થઈને વાજતે ગાજતે એમના વિસ્તારમાં લઈને આવેલ. નોંધવાજેવી બાબત એ હતી કે આપણી જ્ઞાતિજનોની સાથે અન્ય આજુબાજુના લોકો પણ સહભાગી થઇ સહુ સાથે મળીને આરતી, પૂજા અર્ચન કરીને આ કાર્યક્રમમાં ચાર ચાંદ લગાડ્યા હતા.